එහිදී මෙරට ප්‍රතිසංවිධාන කටයුතු ඉදිරියට ගෙන යාම සම්බන්ධව ඇමරිකාව සහ ශ්‍රී ලංකාව මානව හිමිකම් කවුන්සිලය වෙත ඉදිරිපත් කර ඇති සම යෝජනා පිළිබඳව සාකච්ඡා  වූ බවයි කොළඹ පිහිටි ඇමරිකානු තානාපති කාර්යාලය නිවේදනය කළේ.ඇමරිකාව සහ ශ්‍රී ලංකාව සම අනුග්‍රහය දක්වමින් 2015 සහ 2017 වසරේදී මානව හිමිකම් කවුන්සිලයට ඉදිරිපත් කර යෝජනා දෙකෙහි ඇති කරුණු ඉටුකරගැනීම සඳහා ඉදිරියටත් ශ්‍රී ලංකාවට පූර්ණ සහය දෙන බව ඇමරිකානු තානාපතිවරයා දැනුම්දී තිබෙනවා.මේ අතර, එක්සත් ජාතීන්ගේ මානව හිමිකම් කවුන්සිලයෙන් ඇමරිකාව ඉවත්වීම සහ ශ්‍රී ලංකාව සමඟ ඉදිරිපත් කළ සම යෝජනාව පිළිබඳව දේශපාලනඥයින්, ආගමික නායකයින් මෙන්ම විද්වතුන් විවිධ අදහස් පළ කරනවා.